ADATKEZELÉSI TÁJÉKOZTATÓ

**A Fejér Vármegyei Katasztrófavédelmi Igazgatóság által alkalmazott kamerás megfigyelésről**

AzEurópai Parlament és a Tanács (EU) 2016/679 rendeletének (a továbbiakban GDPR) 12. cikk (1) bekezdésében foglaltaknak való megfelelés érdekében az érintetteknek részére az alábbi előzetes tájékoztatást nyújtjuk:

**A tájékoztatóban szereplő fogalmak alatt a GDPR-ban meghatározottakat kell érteni.**

**Az adatkezelő megnevezése és elérhetőségei:**

**Fejér Vármegyei Katasztrófavédelmi Igazgatóság (a továbbiakban: Fejér VMKI)**

**Székhelye:** 8000 Székesfehérvár, Szent Flórián Krt. 2.

**Postai címe:** 8050 Székesfehérvár, Pf.: 947.

**Telefonszáma:** 06-22-512-150

**Elektronikus levélcíme:** [fejer.mki@katved.gov.hu](mailto:fejer.mki@katved.gov.hu)

**A Fejér VMKI adatvédelmi tisztviselője, akit adatvédelmi kérdés, probléma, illetve joggyakorlás esetén megkereshet:** Dr. Kozma Gergely tűzoltó százados, elérhetősége: (+36-22)-512-161 (vonalas telefonszám) [fejer.incidensbejelentes@katved.gov.hu](mailto:fejer.incidensbejelentes@katved.gov.hu)

# A Fejér VMKI az alábbi objektumaiban térfigyelő kamerarendszert működtet:

• 8000 Székesfehérvár, Szent Flórián krt. 2.,

• 2400 Dunaújváros, Tűzoltó utca 1.,

• 7000 Sárbogárd, Tury Miklós utca 12.

# **Kezelt adatok köre:**

A térfigyelő kamera által készített felvétel rögzíti az érintett képmását, az általa tanúsított magatartást.

# Adatkezelés célja:

A Fejér VMKI épületein a készenléti járművek akadálytalan kihajtása céljából, az objektumain a szakfelszerelések és egyéb vagyontárgyak feladatellátáshoz szükséges rendelkezésre állásának biztosítása céljából, a készenléti járművein az azokon található szakfelszereléseknek az azonnali, akadálymentes feladatellátás céljából történő használata érdekében, a beavatkozás eseményeinek képi rögzítése és elemzése céljából bárki számára nyilvánvalóan észlelhető módon képfelvevőt helyezünk el, felvételt készítünk és rögzítünk.

# Adatkezelés jogalapja:

Az adatkezelés jogalapja a GDPR 6. cikke (1) bekezdésének e) pontja alapján, mivel az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, ami a vagyonkezelésében lévő vagyontárgyak állagának megóvása, eltulajdonításuk, megrongálódásuk észlelése, az elkövető kilétének megállapítása. A közérdekű feladat megállapítása során figyelemmel voltunk a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény VII/B. fejezetben meghatározott garanciális feltételeire is és a harmadik személyek, valamint az érintettek személy és vagyonvédelmére is.

# Adattovábbítás lehetősége:

Bíróság vagy más hatóság megkeresésére a felvételt, valamint más személyes adatot a megkeresett adatkezelő a bíróságnak vagy a hatóságnak haladéktalanul megküldi. Amennyiben a bíróság vagy hatóság által történő megkeresésre attól számított harminc napon belül, hogy a megsemmisítés mellőzését kérték, nem kerül sor, a felvételt, valamint más személyes adatot a Fejér VMKI megsemmisíti, illetve törli.

# Adattárolás ideje:

Az adatkezelési idő a rögzítéstől számított 30 nap, kivéve, ha a rögzített képfelvételt, valamint más személyes adatot bírósági vagy más hatósági eljárásban bizonyítékként felhasználják. Amennyiben a felvételen szerepel, 8 napon belül kérheti, hogy a felvételt a Fejér VMKI a felvétel továbbításáig, de legfeljebb harminc napig ne törölje.

**Céltól eltérő adatkezelésre nem kerül sor.**

**A Fejér VMKI az adatkezelés során adatfeldolgozót nem vesz igénybe.**

# Adatbiztonsági intézkedések:

A Fejér VMKI a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. A Fejér VMKI adatkezelési műveleteit úgy tervezi meg és hajtja végre, hogy biztosítsa az érintettek magánszférájának védelmét. Ennek érdekében a képfelvételek külön tárhelyre kerülnek mentésre, automatikus felülírással, biztonsági mentés nélkül. A felvételt közvetítő képhez csak az férhet hozzá, akinek ez munkaköri feladata.

**A kamerafelvétellel kapcsolatban megilleti** a hozzáféréshez, korlátozáshoz, tiltakozáshoz, valamint a Nemzeti Adatvédelmi és Információszabadság Hatóság előtti panasz joga. Az egyes jogokról, illetve a joggyakorlás feltételeiről a Fejér VMKI honlapján (https://fejer.katasztrofavedelem.hu/lablec/adatkezelesi\_tajekoztato, https://fejer.katasztrofavedelem.hu/application/uploads/common/6/612/10486/1647870124.pdf ), illetve az adatvédelmi tisztviselőnél tájékozódhat.

Ha úgy gondolja, hogy az adatkezelés során sérelem érte, annak tényét az adatvédelmi tisztviselő felé jelezheti.

Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 22. § szerint, valamint a polgári törvénykönyvről szóló 2013. évi V. törvény Második Könyvének III. része alapján akár a lakóhelye szerint illetékes törvényszékhez is fordulhat.

A Nemzeti Adatvédelmi és Információszabadság Hatóság elérhetősége:

Postacím: 1363 Budapest, Pf.: 9.

Telefon: +36 (1) 391-1400

Elektronikus postacím: [ugyfelszolgalat@naih.hu](mailto:ugyfelszolgalat@naih.hu)

Honlap: https://www.naih.hu/